KĖDAINIŲ RAJONO SAVIVALDYBĖS TARYBA

SPRENDIMAS

DĖL STATINIŲ, KURIUOSE TEIKIAMOS AUTOMOBILIŲ PLOVIMO PASLAUGOS, VIETOS KĖDAINIŲ RAJONO SAVIVALDYBĖS TERITORIJOJE

2022 m. gegužės 27 d. Nr. TS-192

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 19, 20 ir 28 punktais, statybos techniniu reglamentu STR 1.01.03:2017 „Statinių klasifikavimas“, patvirtintu Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“, statybos techninio reglamento STR 2.02.02:2004 „Visuomeninės paskirties statiniai“, patvirtinto Lietuvos Respublikos aplinkos ministro 2004 m. vasario 27 d. įsakymu Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai“ patvirtinimo“, 1 priedu, siekdama suderinti fizinių ir juridinių asmenų interesus dėl teritorijos naudojimo ir veiklos plėtojimo, užtikrinti Kėdainių rajono savivaldybės gyventojų sveiką, saugią, darnią gyvenamąją aplinką ir visavertes gyvenimo sąlygas, sumažinti galimą neigiamą poveikį aplinkinėms teritorijoms, Kėdainių rajono savivaldybės taryba n u s p r e n d ž i a :

Nustatyti, kad atstumas nuo paslaugų paskirties statinių – plovyklų (atviro tipo) turi būti ne mažesnis kaip 50 m iki gyvenamosios paskirties pastatų žemės sklypų ribų, jeigu sklypai nesuformuoti – iki gyvenamosios paskirties pastatų.

Savivaldybės meras	Valentinas Tamulis